Kimlarga qizil libos kiyish tavsiya qilinmaydi?

Yorqinlik, tetiklik, adrenalin, energiya — bularning bari qizil rangning ramzi hisoblanadi.

Shu bilan birga, xavflilikdan darak berishi mumkin bo‘lgani sabab ham quyidagilar kuzatilishi mumkin:
— ortiqcha jalb etilgani sabab ham tashvishga tushish;
— agressivlik yoki tushunmovchilik;
— ish yoki ofisga to‘g‘ri kelmasligi;
— ko‘zni og‘ritishi mumkin.
Shu sabab ham qizil rangdan libos kiyganda ortiqcha e’tibor jalb qilishga tayyor bo‘lish, bundan qochish uchun esa to‘q va yorqin bo‘lmaganidan kiyish kerak. Kayfiyat ko‘tarilishi va energiyani his qilish uchun obrazga qizil aksessuar qo‘shishning o‘zi kifoya.

Kimlar qizil rang kiyishdan ehtiyot bo‘lishi kerak?
Aslida qizil rang hammaga yarashadi, shunchaki aynan qay biri mos tushishini bilib olish kerak.

Qosh ko‘zlari to‘q va ko‘zga tashlanadigan qizlarni “sovuq” qizil rangdagi liboslar ko‘ngildagidek ko‘rsatmaydi. Och tashqi ko‘rinishga ega qizlarga ham, o‘z navbatida, sariq va sabzi rangiga yaqin qizil rang yarashmaydi. Buning natijasida yosh kattaroq, yuzdagi ajin va ko‘z ostidagi halqalar ko‘rinib qoladi. Shu sababdan ham ko‘rinishdan kelib chiqqan holda tanlov qilish kerakligini esda tutish lozim.

Shuningdek, qizil rang kishini to‘laroq ko‘rsatishini ham yodda tutish kerak. Qolaversa, bunday rangli libos bichimiga ham e’tiborli bo‘lish, yanada to‘la ko‘rsatishining oldini olish kerak. Iloji boricha, qomatning kamchiliklari bor qismidan qizil rangni uzoq tutgan yaxshi.

Boshdan oyoq shu rangda kiyinadigan bo‘lsangiz, uning to‘q va och ranglarini umumlashtirishga harakat qiling. Qizilni boshqa ranglar, masalan, oq bilan moslash mumkin. Bir obrazning o‘zida ikkita qizil yorqin rang libos kiyish ranglar uyg‘unligiga ta’sir qilishi mumkin. Qizil libosga detallarni e’tibor bilan tanlash kerak. Boshdan oyoq ushbu rangda kiyinganda aksessuarning e’tibor jalb qilmaydigan minimal uslubdagisini tanlagan yaxshi. Qo‘shimcha bezaklardan esa qochgan yaxshi. Yuzda kamchiliklar, masalan, mayda kapillyarlar ko‘rinib turadigan bo‘lsa, qizil liboslar tanlashda ehtiyotkor bo‘lgan yaxshi. Terida muammolar bo‘lsa ham, qizil rang yuzdan uzoqroq bo‘lishiga e’tibor qaratish kerak.

Qizil rang bilan makiyaj ham o‘ziga xos bo‘lishi kerak. Qora va to‘q rangli soch egalariga labga, sariq sochlilarga esa ko‘zga urg‘u berish tavsiya qilinadi. Xulosa qilib aytganda, qizil rang istalgan yoshdagi, ko‘rinishi turlicha bo‘lgan ayol-qizlarga yarashishi yoki obrazni tamoman barbod qilishi mumkin.